Diari Oficial de la Generalitat Valenciana


Sumari del DOGV 7412, del 27-11-2014 (2014/10617)

RESOLUCIÓ de 17 de novembre de 2014, de la Direcció General d'Avaluació Ambiental i Territorial, per la qual ordena la publicació dels informes ambientals i territorials estratègics corresponents als expedients 067/14-EAE Calp i 074/14-EAE Beniparrell.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7412

Data del DOGV
:   27-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10163


Data del document
:   17-11-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Beniparrell
    * Calp
    * impacte ambiental

RESOLUCIÓ de 17 de novembre de 2014, de la Direcció General d'Avaluació Ambiental i Territorial, per la qual ordena la publicació dels informes ambientals i territorials estratègics corresponents als expedients 067/14-EAE Calp i 074/14-EAE Beniparrell.  
 [2014/10695]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, que establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 067/14-EAE Calp i 074/14-EAE Beniparrell.  
  
«Informe ambiental i territorial estratègic  
Número d'expedient: 067-2014-EAE.  
Títol: modificació puntual del PGOU número D-4, Regulació de l'edificació oberta aparellada.  
Promotor: Ajuntament de Calp.  
Autoritat substantiva: Comissió Territorial d'Urbanisme i Ajuntament de Calp.  
Localització: Calp (Alacant).  
La comissió ambiental va adoptar un acord sobre la necessitat de sotmetre la modificació puntual del PGOU número D-4, Regulació de l'edificació oberta aparellada del municipi de Calp, en la sessió celebrada el 28 d'octubre de 2014.  
  
Antecedents  
En data 19 de setembre de 2014, ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud d'inici de l'avaluació ambiental i territorial estratègica de la modificació puntual del PGOU número D-4, Regulació de l'edificació oberta aparellada, del municipi de Calp, acompanyada de l'esborrany de la modificació.  
  
Documentació presentada  
La sol·licitud d'inici, enviada per la Direcció Territorial de la Conselleria d'Infraestructures, Territori i Medi Ambient d'Alacant, va acompanyada de l'esborrany de la modificació, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
Planejament vigent  
El planejament general vigent al municipi de Calp consistix en un pla general homologat a la Llei 6/1994, de 15 de novembre, reguladora de l'activitat urbanística (LRAU), que compta amb l'aprovació definitiva de la Comissió Territorial d'Urbanisme d'Alacant, en la sessió de 28 de juliol de 1998. El planejament va ser sotmés al procediment d'avaluació ambiental establit en la Llei 2/1989, de 3 de març, i té emesa la declaració d'impacte ambiental per la resolució de l'òrgan ambiental de data 23 de juliol de 1998, expedient 457-1997-AIA. Des de l'aprovació de l'homologació l'any 1998, n'han sigut tramitades i aprovades 19 modificacions parcials, 2 plans de reforma interior i 1 pla especial.  
  
Modificació: objecte i justificació  
L'objectiu de la modificació és «exclusivament, regular la tipologia de vivendes aparellades previstes en les normes urbanístiques».  
La modificació es justifica en el fet que «esta opció suposa una millora en l'ús de les parcel·les privades perquè millora substancialment l'espai lliure de parcel·la».  
La modificació es concreta en la inclusió d'un apartat C en l'article 25 de les normes urbanístiques que permeta plantejar la vivenda aparellada (PA) com una alternativa a la vivenda unifamiliar (AS), adopta com a parcel·la mínima la de 1.600 m², o bé dos parcel·les individuals de 800 m² amb mitgera comuna; es requerix la presentació i execució del projecte conjunt i complet de tota l'edificació.  
Possibles efectes sobre el medi ambient  
Feta l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de la modificació puntual proposada del PGOU número D-4, Regulació de l'edificació oberta aparellada, no presenta afeccions sobre el medi ambient, únicament afecta el sòl urbà del municipi i, per tant, la modificació només incidirà sobre les determinacions que regulen el règim d'ús i edificació del sòl.  
  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta del Servici Territorial d'Urbanisme d'Alacant, com a administració pública afectada.  
  
Valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb consulta prèvia a les administracions públiques afectades a què es referixen els articles 48.d i 51.1 de la LOTUP.  
El Servici Territorial d'Urbanisme d'Alacant emet un informe, en data 27 d'octubre de 2014, en què manifesta que, des de la visió de les competències urbanístiques d'eixe servici, la modificació proposada no pareix que haja de tindre cap efecte significatiu sobre el medi ambient.  
  
  
Consideracions jurídiques  
L'avaluació ambiental estratègica és l'instrument de prevenció que establix la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, que aprova el text refós de la Llei del Sòl, establix en l'article 15 que els instruments d'ordenació territorial i urbanística estan sotmesos a l'avaluació ambiental de conformitat amb el que preveu la legislació d'avaluació ambiental.  
  
Atenent la disposició transitòria primera de la LOTUP, el procediment d'avaluació ambiental previst en la llei 21/2013, de 9 de desembre, d'avaluació ambiental, serà aplicable als instruments de planejament que s'inicien a partir de l'entrada en vigor de la LOTUP, és a dir, a partir del 20 d'agost de 2014.  
Vista la data d'entrada de la sol·licitud d'inici del procediment d'avaluació ambiental, 19 d'octubre de 2014, i de conformitat amb la disposició transitòria primera, apartat segon, de la llei, la tramitació ambiental es durà a terme segons la Llei 5/2014, LOTUP.  
  
  
Acord  
Segons establix l'article 51 de la LOTUP, com que es considera, d'acord amb els criteris de l'annex VIII d'esta llei, que la modificació avaluada no establix el marc per a projectes ni altres activitats subjectes a avaluació d'impacte ambiental, no influïx en altres plans o programes, no té incidència en el model territorial vigent en el municipi ni produïx cap increment en el consum de recursos, no suposa cap afecció sobre elements del patrimoni natural i cultural i, consultat respecte a això el Servici Territorial d'Urbanisme d'Alacant, es pot concloure que la modificació no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
Atenent el que establix l'article 51.2.b de la LOTUP, i ja que la modificació avaluada no té efectes significatius en el medi ambient i el territori i se sotmet al procediment simplificat d'avaluació, d'acord amb el que s'ha exposat, es resol:  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU número D-4, Regulació de l'edificació oberta aparellada, del municipi de Calp, d'acord amb els criteris de l'annex VIII de la LOTUP, perquè no té efectes significatius sobre el medi ambient, i correspon continuar la tramitació de la modificació d'acord amb la normativa sectorial.  
Segons establix l'article 51.7 de la LOTUP, l'informe ambiental i territorial estratègic perd la vigència i cessa l'efecte que té si no s'aprova la modificació en el termini màxim de quatre anys des de la publicació en el Diari Oficial de la Comunitat Valenciana. En este cas, el promotor hauria d'iniciar novament el procediment d'avaluació ambiental i territorial estratègica simplificada de la modificació.  
  
  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual aprova el Reglament dels Òrgans Territorials, d'Avaluació Ambiental i Urbanístics de la Generalitat.  
Per tant, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat de la modificació puntual del PGOU número D-4, Regulació de l'edificació oberta aparellada, del municipi de Calp, perquè considera que no té efectes significatius en el medi ambient.  
  
Notifiqueu als interessats que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que es notifica perquè se'n prenga coneixement i als efectes oportuns.  
Se certifica abans de l'aprovació de l'acta corresponent i amb la reserva dels termes precisos que se'n deriven, segons autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 28 d'octubre de 2014.- El secretari de la Comissió d'Avaluació Ambiental: José del Valle Arocas.»  
  
«Informe ambiental i territorial estratègic  
Expedient: 074-2014-EAE.  
Títol: modificació puntual número 7 de les normes subsidiàries.  
Promotor: Ajuntament de Beniparrell.  
Autoritat substantiva: Comissió Territorial d'Urbanisme i Ajuntament de Beniparrell.  
Localització: Beniparrell (València).  
La comissió ambiental va adoptar acord sobre la necessitat de sotmetre a avaluació ambiental estratègica la modificació puntual núm. 7 de les normes subsidiàries de Beniparrell, en la sessió celebrada el 28 d'octubre de 2014.  
  
Antecedents  
En data 26 de setembre de 2014, ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud d'inici de l'avaluació ambiental i territorial estratègica de la modificació puntual sèptima de les normes subsidiàries del municipi de Beniparrell.  
  
Documentació presentada  
La sol·licitud d'inici, enviada per l'ajuntament, s'acompanya de l'esborrany de la modificació, d'acord amb el que establix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
  
Planejament vigent  
El municipi de Beniparrell compta amb normes subsidiàries de planejament municipal, aprovades definitivament el 28 de novembre de 1989. La Comissió Territorial d'Urbanisme va aprovar el 24 de gener de 1991 el planejament d'algunes zones que havien quedat suspeses en un primer moment. El 6 de març de 2006, la Direcció Territorial d'Urbanisme de València envia el pla general, amb l'estudi d'impacte ambiental, i sol·licita l'emissió de la declaració d'impacte ambiental. La Comissió d'Avaluació Ambiental, en la sessió celebrada el 8 de novembre de 2011, va emetre el document de referència del pla general del municipi, expedient 56-2011-EAE.  
  
Modificació: objecte i justificació  
L'objectiu de la modificació puntual sèptima és «modificar les normes subsidiàries de planejament municipal en els punts següents:  
Punt primer. Modificar l'ús dotacional d'una parcel·la de propietat municipal destinada a dotacional institucional o sociocultural, a fi de destinar-la a ús sanitari.  
Punt segon. Modificar l'ús dotacional d'una parcel·la de propietat municipal denominada Casa del Metge, que passa a dotacional d'ús múltiple, integrat en la xarxa secundària de dotacions públiques.  
La modificació sèptima es justifica en el fet que, al municipi de Beniparrell, el servici d'atenció primària sanitària es porporciona en la vivenda anterior de la casa del metge, la parcel·la de la qual presenta problemes d'inundabilitat perquè està situada confrontant la zona de flux preferent.  
Per a la construcció de nova planta d'un consultori auxiliar d'atenció primària, l'ajuntament està estudiant alternatives a la ubicació actual dins del nucli urbà, en zones de menor risc d'inundació, tenint en compte que el municipi de Beniparrell està declarat «municipi d'elevat risc d'inundació».  
  
Possibles efectes sobre el medi ambient  
Feta l'anàlisi tècnica de la documentació presentada, consultades la cartografia temàtica de la Conselleria d'Infraestructures, Territori i Medi Ambient i la cartografia del Sistema Nacional de Zones Inundables (SNZI) del Ministeri d'Agricultura i Medi Ambient, s'observa que el desenrotllament de la modificació proposada, plantejada en sòl urbà, pot presentar afeccions ambientals, en concret en matèria d'inundabilitat i paisatge.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, la documentació aportada s'ha sotmés a la consulta de les administracions públiques afectades següents, d'acord amb l'article 51.1 de la LOTUP:  
- Subdirecció General d'Ordenació, Planificació i Actuacions Territorials Estratègiques. Servici d'Ordenació del Territori. Informe sobre PATRICOVA.  
- Subdirecció General d'Ordenació, Planificació i Actuacions Territorials Estratègiques. Servici d'Infraestructura Verda i Paisatge.  
- Servici Territorial d'Urbanisme de València.  
Valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, i amb consulta prèvia a les administracions públiques afectades a què es referixen els articles 48.d i 51.1 de la LOTUP.  
Feta la consulta a les administracions públiques afectades identificades en el procediment, informen que de l'adopció de la modificació proposada no se'n derivaran efectes significatius en el medi ambient en l'àmbit de les seues competències:  
L'informe de 27 d'octubre de 2014, del Servici d'Infraestructura Verda i Paisatge, considera la modificació proposada viable des del punt de vista del paisatge, i és innecessària la redacció d'un estudi de paisatge. No obstant això, l'informe establix que, a fi de preservar la configuració del paisatge urbà de Beniparrell, s'han d'establir unes condicions per al desenrotllament de les actuacions futures, que hauran de quedar arreplegades en la normativa urbanística corresponent.  
L'informe de 21 d'octubre de 2014, del Servici d'Ordenació del Territori, establix que de la modificació proposada no se'n derivaran efectes significatius en el medi ambient en matèria d'inundacions, ja que es proposa una localització per a la construcció del nou centre d'assistència primària en una zona de les de menor risc en el conjunt del nucli urbà de Beniparrell; no obstant això, la modificació ha d'incorporar la condició següent: «la cota del forjat de planta baixa s'ha de situar, almenys, a 1,30 metres per damunt de la rasant del carrer».  
  
El Servici Territorial d'Urbanisme de València emet un informe tècnic, en data 23 d'octubre de 2014, i un informe tècnic complementari el 27 d'octubre de 2014. Del contingut de l'últim informe no es desprén que la modificació proposada haja de tindre efectes significatius sobre el medi ambient. S'indica que l'òrgan promotor haurà de definir un ús alternatiu dins dels previstos en l'article 132 de la Llei 16/2005, Urbanística Valenciana, per a la denominada Casa del Metge, ja que la qualificació de dotacional múltiple comprén usos dotacionals l'ús específic dels quals s'assigna en un instrument de planejament posterior, situació que ací no es planteja.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, que aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Atenent la disposició transitòria primera de la LOTUP, el procediment d'avaluació ambiental previst en la Llei 21/2013, de 9 de desembre, d'avaluació ambiental, serà aplicable als instruments de planejament que s'inicien a partir de l'entrada en vigor de la LOTUP, és a dir, a partir del 20 d'agost de 2014.  
Vista la data d'entrada de la sol·licitud d'inici del procediment d'avaluació ambiental, 26 d'octubre de 2014, i de conformitat amb la disposició transitòria primera, apartat segon, de la llei, la tramitació ambiental es du a terme segons la Llei 5/2014, LOTUP.  
  
  
Acord  
Segons establix l'article 51 de la LOTUP, com que es considera, d'acord amb els criteris de l'annex VIII d'esta llei, que la modificació avaluada no establix el marc per a projectes i altres activitats subjectes a avaluació d'impacte ambiental, no influïx en altres plans o programes, no té incidència en el model territorial vigent en el municipi ni produïx increment en el consum de recursos, no suposa afecció sobre elements del patrimoni natural i cultural, i consultats el Servici d'Ordenació del Territori respecte al risc d'inundació, el Servici d'Infraestructura Verda i Paisatge i el Servici Territorial d'Urbanisme, es pot concloure que la modificació no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
Atenent el que establix l'article 51.2.b de la LOTUP, i ja que la modificació avaluada no té efectes significatius en el medi ambient i el territori i se sotmet al procediment simplificat d'avaluació, d'acord amb el que s'ha exposat, es resol:  
  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual sèptima de les normes subsidiàries de Beniparrell, d'acord amb els criteris de l'annex VIII de la LOTUP, perquè no té efectes significatius sobre el medi ambient, correspon continuar la tramitació de la modificació d'acord amb la normativa sectorial.  
  
Segons establix l'article 51.7 de la LOTUP, l'informe ambiental i territorial estratègic perd la vigència i cessa l'efecte que té si no s'aprova la modificació en el termini màxim de quatre anys des de la publicació en el Diari Oficial de la Comunitat Valenciana. En este cas, el promotor hauria d'iniciar novament el procediment d'avaluació ambiental i territorial estratègica simplificada de la modificació.  
  
  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic a què es referix l'article 51.2 de la Llei 5/2014, de 25 de juliol, de la Generalitat, D'ordenació del territori, urbanisme i paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual aprova el Reglament dels Òrgans Territorials, d'Avaluació Ambiental i Urbanístics de la Generalitat.  
Per tant, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat de la modificació puntual número 7 de les normes subsidiàries de Beniparrell, perquè considera que no té efectes significatius en el medi ambient.  
Notifiqueu als interessats que contra esta resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que notifique perquè en prenga coneixement i als efectes oportuns.  
Se certifica abans de l'aprovació de l'acta corresponent i amb la reserva dels termes precisos que se'n deriven, segons autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 28 d'octubre de 2014.- El secretari de la Comissió d'Avaluació Ambiental: José del Valle Arocas.»  
  
València, 17 de novembre de 2014.- El director general d'Avaluació Ambiental i Territorial: Juan Giner Corell.